Den dype stat i USA

**Den dype stat i USA** er en konspirasjonsteori  som hevder at samarbeid og kameraderi som eksisterer innen det amerikanske politiske systemet og utgjør en skjult stat innenfor den lovlig valgte regjeringen.  I USA ble begrepet introdusert av den venstreorienterte professor Peter Dale Scott som arbeidet med å dokumentere det han mente var nettverk mellom etterretningsvesenet, forvaltningen og kriminelle miljø. Scott fikk begrepet fra det tyrkiske *derin devlet*. Scott siktet til overlapp mellom statlige etater og ikke-statlige aktører ved statsapparatets porøse grenser. Begrepet fikk gjennomslag i offentligheten da miljøet rundt Donald Trump tok det i bruk i en ny betydning. Republikaneren Mike Lofgren ga i 2016 ut boken *The Deep State. The Fall of the Constitution and the rise of a Shadow Government* som innledet republikanernes bruk av begrepet. Begrepet ble tatt i bruk av Steve Bannon og brukt til å beskrive den amerikanske statsforvaltningen generelt (av Bannon også kalt *administrative state*), senere tatt i bruk av Donald Trump og særlig av hans støttespillere i politikk og media. Trump og hans folk har hevdet at blant annet FBI er en del av en dypstat-konspirasjon mot Trump.

Tilhengere av høyreradikale QAnon hevder at det i flere tiår har eksistert en dyp stat i form at et skjult nettverk av mektige personer statsapparatet og samfunnet ellers og at dette nettverket i realiteten styrer USA. Kritikk av disse ideene styrker oppfatningen. Mange av de som deltok i stormingen av den amerikanske kongressen 2021 trodde på denne teorien.

Flere høyrepopulister har hatt som mål å brekke opp den angivelige dypstaten. Mot slutten av Trumps presidentperiode (i 2020) utstedte Trump *executive order* 13957 der det skulle etableres en kategori føderale tjenestemenn som kunne sies uten videre (ordren ble trukket tilbake av Joe Biden). Ifølge Francis Fukuyama har ikke USA en dypstat i betydningen brukt om en del land i Midtøsten. Fukuyama fremholder at USA har et omfattende og kompleks offentlig forvaltning, men denne er svært transparent også sammenlignet med andre liberale demokratier og kontrollert av valgte politikere.

Jon Michaels fremholder i ''Foreign Affairs'' at i mindre utviklede demokratier som Egypt kan begrepet ha en del for seg som beskrivelse av situasjonen i statsapparatet. Michaels skriver at det er naturlig at politikerne møter motstand fra byråkratiet som arbeider utfra sin fagkunnskap, følger reglene og som er beskyttet mot politisk press. Ifølge Michaels er USAs forvaltning transparent og mangfoldig, ikke preget av hemmelighold og ensretting. Jacob Silverman argumenterer med at president Trumps klage over dyp stat ga lite mening i og med at han ledet den mektige utøvende grenen av staten. I mars 2023 uttalte Trump at enten ødelegger den dype stat Amerika eller så ødelegger vi den dype stat.

Forfatteren Mike Lofgren mener at det er «en hybrid assosiering bestående av elementer innen regjeringen og deler av toppnivåer innen finans- og industriverden som effektivt er i stand til å styre USA uten referanse til - eller samtykke fra den som er styrt, og  som skal komme til uttrykk gjennom formelle politiske prosesser». Lofgren vurderer den dype stat til å omfatte korrupsjon som er utbredt blant karrierepolitikere og embetsmenn.

Betegnelsen ble opprinnelig brukt for å referere til et relativt usynlig statsapparat i Tyrkia «består av høynivåelementer innenfor etterretningstjenesten, militæret, sikkerhetsorganer, rettsvesenet og organisert kriminalitet» og lignende påståtte nettverk i andre land, inkludert Egypt, Ukraina, Spania, Colombia, Italia, Israel, og mange andre.

## Referanser